nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta annetun Euroopan parlamentin ja neuvoston asetuksen (EY) N:o 1760/2000 mukaisesti komissiolle siirretyn säädösvallan käyttämisestä

KOMISSION KERTOMUS EUROOPAN PARLAMENTILLE JA NEUVOSTOLLE

nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta annetun Euroopan parlamentin ja neuvoston asetuksen (EY) N:o 1760/2000 mukaisesti komissiolle siirretyn säädösvallan käyttämisestä

1. Johdanto ja oikeusperusta

Euroopan parlamentin ja neuvoston asetuksen (EU) N:o 1760/2000 , jäljempänä ’nautaeläinten tunnistusasetus’, 22 b artiklan 2 kohdassa edellytetään, että komissio esittää Euroopan parlamentille ja neuvostolle kertomuksen komissiolle kyseisellä asetuksella siirretyn säädösvallan käyttämisestä. Kertomus on laadittava viimeistään yhdeksän kuukautta ennen 17. heinäkuuta 2014 alkaneen viiden vuoden pituisen kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.

2. Siirretyn säädösvallan käyttäminen

Nautaeläinten tunnistusasetuksen 22 b artiklan 2 kohtaa sovelletaan valtaan antaa delegoituja säädöksiä, joka on siirretty komissiolle kyseisen asetuksen 4 artiklan 1 kohdassa, 4 artiklan 3 kohdassa, 4 artiklan 5 kohdassa, 4 a artiklan 2 kohdassa, 5 artiklassa, 6 artiklan 2 kohdassa, 7 artiklan 1 kohdassa, 7 artiklan 2 kohdassa, 7 artiklan 6 kohdassa, 13 artiklan 6 kohdassa, 14 artiklassa ja 15 a artiklassa.

Säädösvaltaa on siirretty seuraavasti:

a) Nautaeläinten tunnistusasetuksen 4 artiklan 1 kohdassa siirretään komissiolle valta lisätä tunnistimia liitteessä I vahvistettuun luetteloon varmistaen samalla niiden yhteentoimivuus. Tarkoituksena on mukautua tunnistimien alalla tapahtuvaan tekniseen kehitykseen. Toistaiseksi ei ole saatu viitteitä nautaeläinten uusia tunnistimia koskevasta teknisestä kehityksestä. Näin ollen tarvitaan tietoa uudesta teknisestä kehityksestä ennen kuin voidaan ryhtyä laatimaan delegoitua säädöstä nautaeläinten uusista tunnistimista.

b) Nautaeläinten tunnistusasetuksen 4 artiklan 3 kohdassa siirretään komissiolle valta hyväksyä liitteessä I vahvistettuja tunnistimia koskevat vaatimukset sekä erityisen tunnistimen käyttöönoton edellyttämät siirtymätoimenpiteet. Tämän valtuutuksen edeltäjän, aiemman 10 artiklan a alakohdan, perusteella komissio on hyväksynyt tavanomaisiin korvamerkkeihin sovellettavat vaatimukset asetuksella (EY) N:o 911/2004. Asetuksella (EU) 2016/429 muutetaan nautaeläinten tunnistusasetusta kumoamalla sen 1–10 artikla, mikä tarkoittaa, että komissio hyväksyy elektronisia tunnistimia koskevat vaatimukset eläinterveyssäännöstön 118 artiklan 1 kohdan a alakohdassa ja 120 artiklan 2 kohdan c alakohdassa sille siirretyn vallan nojalla.

c) Nautaeläinten tunnistusasetuksen 4 artiklan 5 kohdassa siirretään komissiolle valta hyväksyä vaatimukset, jotka koskevat kulttuuri- ja urheilutapahtumiin, messuja ja näyttelyitä lukuun ottamatta, tarkoitettujen nautaeläinten vaihtoehtoisia tunnistimia, mukaan luettuina niiden käyttöönoton edellyttämät siirtymätoimenpiteet. Tämän valtuutuksen edeltäjän, aiemman 4 artiklan 1 kohdan, perusteella komissio on hyväksynyt tällaiset vaatimukset asetuksella (EY) N:o 644/2005.

d) Nautaeläinten tunnistusasetuksen 4 a artiklan 2 kohdassa siirretään komissiolle valta määritellä ne poikkeusolosuhteet, joissa jäsenvaltiot voivat soveltaa tunnistimien kiinnittämisen määräaikaa pidempiä määräaikoja. Päätöksillä 2004/764/EY ja 2006/28/EY on hyväksytty erityisvaatimuksia, jotka koskevat Alankomaissa luonnonsuojelualueilla pidettäviä nautaeläimiä sekä sellaisten emolehmien vasikoita, joita ei käytetä maidontuotantoon (ennen nautaeläinten tunnistusasetuksen muuttamista asetuksella (EU) N:o 653/2014). Tässä vaiheessa ei ole keskusteltu muista olosuhteista, jotka edellyttäisivät erityisten vaatimusten hyväksymistä delegoidulla säädöksellä.

e) Nautaeläinten tunnistusasetuksen 5 artiklassa ja 6 artiklan 2 kohdassa siirretään komissiolle valta vahvistaa säännöt, jotka koskevat jäsenvaltioiden atk-pohjaisten tietokantojen välillä vaihdettavia tietoja sekä atk-pohjaisessa tietokannassa olevia eläinkohtaiseen passiin sisällytettäviä tietoja, mukaan lukien sääntöjen käyttöönoton edellyttämät siirtymätoimenpiteet. Asetuksella (EU) 2016/4293 muutetaan nautaeläinten tunnistusasetusta kumoamalla sen 1–10 artikla, mikä tarkoittaa, että komissio hyväksyy kyseiset säännöt eläinterveyssäännöstön 118 artiklan 1 kohdan b alakohdassa ja 118 artiklan 1 kohdan c alakohdassa sille siirretyn vallan nojalla.

f) Nautaeläinten tunnistusasetuksen 7 artiklan 1 kohdassa siirretään komissiolle valta määritellä ne poikkeukselliset olosuhteet, joissa jäsenvaltiot voivat pidentää määräaikaa, jonka kuluessa nautaeläinten pitäjien on ilmoitettava toimivaltaiselle viranomaiselle kaikki eläinten siirrot tilalle ja tilalta sekä kaikki tilalla tapahtuvat eläinten syntymät ja kuolemat. Tämän valtuutuksen edeltäjän, aiemman 7 artiklan 1 kohdan, perusteella komissio on hyväksynyt tällaiset vaatimukset asetuksella (EY) N:o 911/20042.

g) Nautaeläinten tunnistusasetuksen 7 artiklan 2 kohdassa siirretään komissiolle valta hyväksyä luettelo niistä jäsenvaltioista tai jäsenvaltion osista, joissa on sovellettava kausittaista laiduntamista koskevia erityisiä sääntöjä, mukaan luettuina kausittaisen laiduntamisen ajanjaksot, pitäjien erityiset velvoitteet, tilan rekisteröintiä ja tällaisten nautaeläinten siirtojen rekisteröintiä koskevat säännöt. Komissio on hyväksynyt kyseiset säännöt päätöksellä 2001/672/EY, eikä sen jälkeen ole keskusteltu muista olosuhteista, jotka edellyttäisivät erityisten vaatimusten hyväksymistä delegoidulla säädöksellä.

h) Nautaeläinten tunnistusasetuksen 7 artiklan 6 kohdassa siirretään komissiolle valta vahvistaa tilarekisteriin sisällytettäviä tietoja koskevat säännöt. Tämän valtuutuksen edeltäjän, aiemman 10 artiklan c alakohdan, perusteella komissio on hyväksynyt tällaiset vaatimukset asetuksella (EY) N:o 911/20042.

i) Nautaeläinten tunnistusasetuksen 13 artiklan 6 kohdassa siirretään komissiolle valta antaa tarpeettoman toistamisen välttämiseksi yksinkertaistettua alkuperämerkintää koskevat säännökset sellaisia tapauksia varten, joissa eläin vietti hyvin lyhyen ajan jäsenvaltiossa tai kolmannessa maassa, jossa se syntyi tai jossa se teurastettiin. Tämän valtuutuksen edeltäjän, aiemman 19 artiklan, perusteella komissio on vahvistanut tällaiset säännöt asetuksen (EY) N:o 1825/2000 3 artiklassa.

j) Nautaeläinten tunnistusasetuksen 14 artiklassa siirretään komissiolle valta vahvistaa naudanlihan leikkuujätteiden ja leikatun naudanlihan merkintää koskevat säännöt, jotka vastaavat jauhelihaa koskevia sääntöjä. Tämän valtuutuksen edeltäjän, aiemman 19 artiklan, perusteella komissio on hyväksynyt tällaiset vaatimukset asetuksella (EY) N:o 1825/20009.

k) Nautaeläinten tunnistusasetuksen 15 a artiklassa siirretään komissiolle valta laatia määritelmiä ja vaatimuksia, joita sovelletaan käsitteisiin tai käsiteluokkiin, joita toimijat voivat vapaaehtoisesti käyttää merkinnöissä. Vapaaehtoista merkintää on yksinkertaistettu nautaeläinten tunnistusasetusta muuttavalla asetuksella (EU) N:o 653/20147, eikä sen jälkeen ole tullut esiin olosuhteita, jotka viittaisivat siihen, että tällaisia määritelmiä ja vaatimuksia on tarpeen säännellä delegoidulla säädöksellä.

3. Päätelmät